stanford-oval/wikipedia huggingface dataset:
עונת 1938/1939 בפוטבול ליג
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | יחס שערים | הפרש שערים | נקודות | הערות |
| 1 | אברטון | 42 | 27 | 5 | 10 | 88 | 52 | 1.692 | 36 | 59 | זכייה בליגה |
| 2 | וולברהמפטון וונדררס | 42 | 22 | 11 | 9 | 88 | 39 | 2.256 | 49 | 55 |  |
| 3 | צ'רלטון את'לטיק | 42 | 22 | 6 | 14 | 75 | 59 | 1.271 | 16 | 50 |  |
| 4 | מידלסבורו | 42 | 20 | 9 | 13 | 93 | 74 | 1.257 | 19 | 49 |  |
| 5 | ארסנל | 42 | 19 | 9 | 14 | 55 | 41 | 1.341 | 14 | 47 |  |
| 6 | דרבי קאונטי | 42 | 19 | 8 | 15 | 66 | 55 | 1.200 | 11 | 46 |  |
| 7 | סטוק סיטי | 42 | 17 | 12 | 13 | 71 | 68 | 1.044 | 3 | 46 |  |
| 8 | בולטון וונדררס | 42 | 15 | 15 | 12 | 67 | 58 | 1.155 | 9 | 45 |  |
| 9 | פרסטון נורת' אנד | 42 | 16 | 12 | 14 | 63 | 59 | 1.068 | 4 | 44 |  |
| 10 | גרימסבי טאון | 42 | 16 | 11 | 15 | 61 | 69 | 0.884 | 8- | 43 |  |
| 11 | ליברפול | 42 | 14 | 14 | 14 | 62 | 63 | 0.984 | 1- | 42 |  |
| 12 | אסטון וילה | 42 | 16 | 9 | 17 | 71 | 60 | 1.183 | 11 | 41 |  |
| 13 | לידס יונייטד | 42 | 16 | 9 | 17 | 59 | 67 | 0.881 | 8- | 41 |  |
| 14 | מנצ'סטר יונייטד | 42 | 11 | 16 | 15 | 57 | 65 | 0.877 | 8- | 38 |  |
| 15 | בלקפול | 42 | 12 | 14 | 16 | 56 | 68 | 0.824 | 12- | 38 |  |
| 16 | סנדרלנד | 42 | 13 | 12 | 17 | 54 | 67 | 0.806 | 13- | 38 |  |
| 17 | פורטסמות' | 42 | 12 | 13 | 17 | 47 | 70 | 0.671 | 23- | 37 | זכייה בגביע האנגלי |
| 18 | ברנטפורד | 42 | 14 | 8 | 20 | 53 | 74 | 0.716 | 21- | 36 |  |
| 19 | האדרספילד טאון | 42 | 12 | 11 | 19 | 58 | 64 | 0.906 | 6- | 35 |  |
| 20 | צ'לסי | 42 | 12 | 9 | 21 | 64 | 80 | 0.800 | 16- | 33 |  |
| 21 | ברמינגהאם סיטי | 42 | 12 | 8 | 22 | 62 | 84 | 0.738 | 22- | 32 | ירדה ליגה |
| 22 | לסטר סיטי | 42 | 9 | 11 | 22 | 48 | 82 | 0.585 | 34- | 29 | ירדה ליגה |
עונת 1937 בליגת ארץ ישראל בכדורגל

| --- | --- |
 תקופת התחרות:  30 בינואר 1937 – 27 בנובמבר 1937 (302 ימים)
 מספר משתתפות:  5
 הזוכה:  מכבי תל אביב
 מספר משחקים:  20
 מספר שערים:  83 (4.15 בממוצע למשחק)
 מלך השערים:  ישראל נתן פנץ (7 שערים)
 → 1935/19361938 ←
 
עונת 1937 בליגת ארץ ישראל בכדורגל (כונתה גם ליגה א') הייתה העונה החמישית של הליגה הבכירה בכדורגל בארץ ישראל במהלך תקופת המנדט.
הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'.
העונה החלה ב־30 בינואר 1937 והסתיימה ב־27 בנובמבר 1937.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים.
בעקבות המרד הערבי הגדול שהתרחש בשנה זו בהמשך לעונה שעברה, וגרם למצב ביטחוני רעוע, רק 5 קבוצות השתתפו בליגה, ולוח הזמנים של הליגה השתנה והופסק לסירוגין.
בתום העונה סיימה מכבי תל אביב במקום הראשון וזכתה באליפות בפעם השנייה ברציפות.
בעונה זו לא היו ירידות ליגה. בגביע זכתה הפועל תל אביב.
מלך השערים בעונה זו היה נתן פנץ ממכבי תל אביב שהבקיע 7 שערים בעונה קצרה זו.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות | הערות |
| --- | --- | --- | --- | --- | --- | --- | --- | --- | --- |
| 1 | מכבי תל אביב | 8 | 7 | 0 | 1 | 28 | 10 | 14 |  |
| 2 | הפועל תל אביב | 8 | 5 | 1 | 2 | 20 | 9 | 11 |  |
| 3 | הכח תל אביב | 8 | 2 | 3 | 3 | 13 | 18 | 7 |  |
| 4 | הפועל חיפה | 8 | 2 | 1 | 5 | 13 | 22 | 5 |  |
| 5 | מכבי אבשלום פתח תקווה | 8 | 1 | 1 | 6 | 5 | 24 | 3 |  |
1 2  משחק אחד בין הפועל חיפה למכבי פתח תקווה לא שוחק בפועל וניתן ניצחון טכני למכבי פתח תקווה
הערות שוליים

| עונות בליגה העליונה בישראל |
| --- | --- | --- |
| ליגת ארץ ישראל | 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 • 1937 • 1938 • 1939 • 1940 • 1940/1941 • 1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 |  |
| ליגה א' והליגה הלאומית | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| ליגת העל | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
עונת 1939/1940 בסרייה א'

| --- | --- |
תמונה קבוצתית של אמברוזיאנה, אלופת הליגה
תמונה קבוצתית של אמברוזיאנה, אלופת הליגה
 תקופת התחרות:  17 בספטמבר 1939 – 2 ביוני 1939
 מספר משתתפות:  16
 הזוכה:  אמברוזיאנה
 מספר משחקים:  240
 מספר שערים:  625 (2.6 בממוצע למשחק)
 מלך השערים:  ממלכת איטליה אלדו בופי, מילאן   (24 שערים)
 → 1938/19391940/1941 ←
עונת 1939/1940 בסרייה א' הייתה העונה ה-40 של התחרות שאורגנה על ידי התאחדות הכדורגל האיטלקית. המשחקים החלו ב-17 בספטמבר 1939 והסתיימו ב-2 ביוני 1939.
בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
פיורנטינה וונציה היו הקבוצות שהעפילו מליגת משנה.
אמברוזיאנה זכתה באליפות בפעם החמישית בתולדות המועדון.
בסיום העונה לליגת משנה ירדו סמפיירדרנסה ומודנה. במקום הקבוצות שירדו לסרייה א' העפילו אטאלנטה וליבורנו.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1. | אמברוזיאנה | 30 | 20 | 4 | 6 | 56 | 23 | 33 | 44 | זכייה בליגה |
| 2. | בולוניה | 30 | 16 | 9 | 5 | 44 | 23 | 21 | 41 |  |
| 3. | יובנטוס | 30 | 15 | 6 | 9 | 45 | 40 | 5 | 36 |  |
| 4. | לאציו | 30 | 12 | 11 | 7 | 44 | 36 | 8 | 35 |  |
| 5. | גנואה | 30 | 14 | 5 | 11 | 56 | 47 | 9 | 33 |  |
| 6. | טורינו | 30 | 13 | 7 | 10 | 47 | 41 | 6 | 33 |  |
| 7. | רומא | 30 | 11 | 7 | 12 | 28 | 31 | 3- | 29 |  |
| 8. | מילאן | 30 | 10 | 8 | 12 | 46 | 38 | 8 | 28 |  |
| 9. | נובארה | 30 | 12 | 3 | 15 | 27 | 35 | 7- | 27 |  |
| 10. | ונציה | 30 | 10 | 7 | 13 | 34 | 46 | 12- | 27 |  |
| 11. | בארי | 30 | 9 | 9 | 12 | 33 | 46 | 13- | 27 |  |
| 12. | טריאסטינה | 30 | 10 | 6 | 14 | 38 | 43 | 5- | 26 |  |
| 13. | פיורנטינה | 30 | 9 | 6 | 15 | 37 | 48 | 11- | 24 | זכייה בגביע איטליה |
| 14. | נאפול | 30 | 9 | 6 | 15 | 26 | 41 | 15- | 24 |  |
| 15. | סמפיירדרנסה | 30 | 7 | 10 | 13 | 25 | 44 | 19- | 24 | ירדה ליגה |
| 16. | מודנה | 30 | 7 | 8 | 15 | 39 | 43 | 4- | 22 | ירדה ליגה |
כדורגלנים מצטיינים

אלדו בופי שחקנה של מילאן כבש 24 שערים וזכה בתואר מלך השערים. זאת בפעם השנייה ברציפות.
סרגיי אגאשקוב

סרגיי אגאשקוב (‏נולד ב־6 בנובמבר 1962) הוא מאמן כדורגל ושחקן עבר סובייטי-טורקמני.
קריירה

אגאשקוב גדל בקבוצת קולחוזצ'י אשגבאט. בגיל 22 חתם בסק"א רוסטוב מליגת העל הסובייטית בה שיחק כשנתיים. בעונת 1987 חתם בטורפדו מוסקבה בה שיחק חמש שנים. לאחר פירוק ליגת העל הסובייטית, אגאשקוב חתם בפוהאנג סטילרס מליגת העל של קוריאה הדרומית בה רשם רק 3 הופעות ובינואר 1993 עזב את המועדון וחתם בבית"ר תל אביב מהליגה הלאומית (הליגה הראשונה דאז), אך בתום העונה ירדה הקבוצה לליגה הארצית.
בקיץ 1993 חתם באנקרגוצ'ו בה שיחק עונה אחת. בקיץ 1994 חזר לטופרדו מוסקבה בה שיחק 3 שנים בסיומן פרש.
לאחר פרישתו, אגאשקוב מונה למאמן קבוצת המילואים של טורפדו מוסקבה. בשנת 2006 מונה למאמנה של דינאבורג הליגת העל הלטבית. בשנת 2007 מונה למאמנה של וולגה טבר.
סטיבן סטריינג' (היקום הקולנועי של מארוול)

| --- | --- |

סטיבן סטריינג' בגילומו של בנדיקט קמברבאץ'
 הופעה ראשונה:  דוקטור סטריינג' 
 גילום הדמות:  בנדיקט קמברבאץ'
 דיבוב:  בנדיקט קמברבאץ' ("מה אם...?")
 מידע
 שם אמיתי:  סטיבן וינסנט סטריינג'
 כינויים:  דוקטור סטריינג'
 מין:  זכר
 מקצוע:  נוירוכירורגיה אדון אמנויות הכישוף
 תואר:  דוקטור לרפואה שומר הסנקטום בניו יורק אדון אמנויות הכישוף
 שיוך:  אדוני אמנויות הכישוף
 כוחות:  קסמים בספרות 
 כלי נשק:  העין של אגאמוטו (אבן הזמן) גלימת הריחוף הדארקהולד
 דמויות קשורות
 חברים:  כריסטין פאלמר וונג פיטר פארקר טוני סטארק ברוס באנר פיטר קוויל דראקס מנטיס נביולה אמריקה צ'אבז
 אויבים:  ברון מורדו דורמאמו קאסיליוס לוע שחור קול אובסידיאן תאנוס ונדה מקסימוף (דוקטור סטריינג' בממדי הטירוף)
 
ד"ר סטיבן וינסנט סטריינג' (באנגלית: Dr. Stephen Vincent Strange), הידוע גם בכינויו דוקטור סטריינג' (Doctor Strange), הוא דמות בדיונית המגולמת על ידי בנדיקט קמברבאץ' בזיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.
סטריינג' הוא נוירוכירורג מבריק אך יהיר, אשר היה מעורב בתאונת דרכים שסיימה את הקריירה שלו. בחיפושיו אחר דרך לשקם את ידיו הפגועות, הוא מגלה קסם מהקאמאר-טאג'. סטריינג' הופך לאדון אמנויות הכישוף, ומשתמש בכוחותיו החדשים כדי להגן על כדור הארץ מפני איומים שונים.
נכון לשנת 2023, הדמות הופיעה בשישה סרטים: "דוקטור סטריינג'", "תור: ראגנארוק", "הנוקמים: מלחמת האינסוף", "הנוקמים: סוף המשחק", "ספיידרמן: אין דרך הביתה" ו"דוקטור סטריינג' בממדי הטירוף". כמו כן, גרסאות חלופיות של הדמות הופיעו בסדרה "מה אם...?" בדיבובו של קמברבאץ'.
ביוגרפיה בדיונית > ראשית חייו

בילדותו, סטיבן סטריינג' שיחק על בריכה קפואה יחד עם אחותו דונה, אשר נפלה דרך הקרח וטבעה, דבר שגרם לסטריינג' להתאבל על חוסר יכולתו להציל אותה. סטריינג' הופך לרופא, ומשכלל את כישוריו לרמה גבוהה לאחר שנים של למידה ותרגול.
ביוגרפיה בדיונית > הפיכה לאדון אמנויות הכישוף

בשנת 2016, סטריינג' הוא נוירוכירורג מוערך, עשיר אך יהיר. הוא נפצע אנושות בידיו בתאונת דרכים כשהיה בדרך לארוחת ערב, מה שמותיר אותו ללא יכולת לנתח. כריסטין פאלמר, מנתחת עמיתה ומאהבת לשעבר, מנסה לעזור לו להמשיך הלאה, אך סטריינג' מתעלם מניסיונותיה ומבצע לשווא ניתוחים ניסיוניים כדי לרפא את ידיו, במחיר עושרו. סטריינג' לומד שג'ונתן פנגבורן – משותק שסטריינג' סירב לטפל בו קודם לכן בגלל שהבין שיש לו סיכוי מועט להחלים – החזיר לעצמו באופן מסתורי את השימוש ברגליו. פנגבורן מפנה את סטריינג' לקאמאר-טאג', שם סטריינג' מחולץ מחבורת גנבים המנסה לגנוב שעון יקר שלו ונלקח על ידי קארל מורדו, מכשף המונהג על ידי "העתיקה".
העתיקה מדגימה את כוחה לסטריינג', וחושפת את המימד האסטרלי וממדים נוספים כגון מימד המראה. היא מסכימה באי-רצון לאמן את סטריינג', אשר היהירות והשאפתנות שלו מזכירים לה את המכשף העריק קאסיליוס, שלאחרונה גנב דפים מתוך ספר חיוני מספריית קאמאר-טאג'. סטריינג' לומד מהעתיקה וממורדו, ומתוך ספרים עתיקים בספרייה שעליה שומר מאסטר וונג. סטריינג' מגלה שכדור הארץ מוגן מפני איומים מממדים אחרים באמצעות מגן שנוצר על ידי שלושה בניינים המכונים סנקטומים – הממוקמים בערים ניו יורק, לונדון והונג קונג – המחוברים ונגישים מקאמאר-טאג'.
סטריינג' המשתמש בזיכרון המרשים שלו מתקדם במהירות. הוא קורא בסתר את הספר ממנו קאסיליוס גנב דפים, ולומד לכופף את הזמן בעזרת העין המיסטית של אגאמוטו. וונג ומורדו תופסים את סטריינג' בשעת מעשה ומזהירים אותו מפני שבירת חוקי הטבע, תוך השוואה לרצונו של קאסיליוס לחיי נצח. קאסיליוס משתמש בדפים הגנובים כדי ליצור קשר עם דורמאמו מהמימד האפל ומוביל מתקפה על הסנקטום בניו יורק, הורג את השומר שלו. סטריינג' מרחיק את התוקפים בעזרת גלימת הריחוף עד שמורדו והעתיקה מגיעים.
מורדו מתאכזב מהעתיקה לאחר שסטריינג' מגלה שהעתיקה שואבת כוח מהמימד האפל כדי לקיים את חייה הארוכים. מאוחר יותר קאסיליוס פוצע אנושות את העתיקה ונמלט להונג קונג. העתיקה אומרת לסטריינג' לפני מותה שגם הוא יצטרך לכופף את הכללים כדי להשלים את טבעו המקובע של מורדו על מנת להביס את קאסיליוס. בנוסף היא גורמת לסטריינג' לבחור בין ריפוי כמו פנגבורן או לשרת בהגנה על כדור הארץ.
סטריינג' ומורדו מגיעים להונג קונג ומוצאים את וונג מת, את הסנקטום הרוס ואת המימד האפל משתלט על כדור הארץ. סטריינג' משתמש בעין של אגאמוטו כדי להחזיר לאחור את הזמן ולהציל את וונג. סטריינג' נכנס למימד האפל ויוצר לולאת זמן סביב עצמו וסביב דורמאמו. לאחר שדורמאמו הרג שוב ושוב את סטריינג' ללא הועיל, הוא נכנע לבסוף לדרישתו של סטריינג' שיעזוב את כדור הארץ וייקח איתו את קאסיליוס והקנאים שלו בתמורה לכך שסטריינג' ישבור את הלולאה.
סטריינג' מחזיר את העין של אגאמוטו לקאמאר-טאג'. הוא עובר להתגורר בסנקטום בניו יורק כדי להמשיך בלימודיו ושומר רשימת מעקב של איומים שונים על כדור הארץ.
בשנת 2017, כשתור ולוקי מגיעים לניו יורק, סטריינג' לוכד את לוקי בפורטל ומזמין את תור לסנקטום בניו יורק. הוא שואל למניעיו של תור להבאת לוקי לכדור הארץ. תור מסביר שהם מחפשים אחר אביהם, וסטריינג' מאתר את אודין. הוא משחרר את לוקי ושולח את השניים בפורטל לנורווגיה.
ביוגרפיה בדיונית > מלחמת האינסוף והשיבה לחיים

בשנת 2018, וונג וסטריינג' משוחחים בסנקטום בניו יורק כאשר ברוס באנר מתרסק דרך גג הבניין. הוא מיידע את סטריינג' ואת וונג על האיום הקרב של תאנוס. בתגובה, סטריינג' מגייס את טוני סטארק לעזרה. לוע שחור וקול אובסידיאן, שניים מילדיו המאומצים של תאנוס, מגיעים כדי להשיג את אבן הזמן שנשמרת על ידי סטריינג' בעין של אגאמוטו. הם מושכים את תשומת ליבו של פיטר פארקר, שמגיע לעזור.
לוע שחור לוכד את סטריינג', אך לא מצליח לקחת את אבן הזמן עקב כישוף. הוא לוקח את סטריינג' לספינת החלל שלו כדי לענות אותו עד שישבור את הכישוף. עם זאת, סטארק ופארקר חודרים לספינה, הורגים את לוע שחור ומצילים את סטריינג'.
השלושה נוחתים על כוכב הלכת טיטאן, שם לוע שחור היה אמור להיפגש עם תאנוס. הם פוגשים את פיטר קוויל, דראקס המשמיד ומנטיס ויחד הם מגבשים תוכנית להילחם בתאנוס ברגע שיגיע. בזמן שהם מחכים לתאנוס, סטריינג' משתמש באבן הזמן על מנת לחזות במיליוני עתידים אפשריים, ורואה רק אחד שבו תאנוס מפסיד. הקבוצה נלחמת יחד עם נביולה בתאנוס וכמעט מצליחה להסיר את כפפת האינסוף, עד שקוויל הזועם שובר ללא כוונה את אחיזתם בתאנוס. לאחר דו-קרב קצר עם תאנוס, סטריינג' מובס בעוד סטארק נפצע קשה. סטריינג' מוסר את אבן הזמן בתמורה לכך שתאנוס יחוס על סטארק. כשההתפוררות מתרחשת, סטריינג' אומר לסטארק שלא הייתה דרך אחרת ומתפורר.
בשנת 2023, סטריינג' מושב לחיים ויחד עם וונג ושאר אדוני אמנויות הכישוף מעבירים את פארקר, הנוקמים, שומרי הגלקסיה, הוואקאנדים, האסגארדים והבוזזים ששבו לחיים דרך פורטלים למתחם הנוקמים ההרוס כדי להצטרף לקרב האחרון נגד תאנוס חלופי וצבאו. במהלך הקרב, סטריינג' מונע מהאגם להציף את שדה הקרב ורומז לסטארק שזהו העתיד היחיד בו הם מנצחים. לאחר שסטארק מקריב את עצמו כדי להביס את תאנוס החלופי, סטריינג' משתתף בהלווייתו.
ביוגרפיה בדיונית > סיוע לפיטר פארקר

בשנת 2024, וונג מקבל את תואר המכשף העליון, לאכזבתו הרבה של סטריינג' – שהאמין שהוא אמור היה לקבל את התפקיד לפני ההתפוררות. זהותו של פארקר בתור ספיידרמן נחשפה לעולם על ידי קוונטין בק. פארקר הולך לסטריינג' ומגייס את עזרתו בהטלת הכישוף שיגרום לעולם לשכוח שהוא ספיידרמן, וסטריינג' מסכים למרות אזהרותיו של וונג על סכנת הלחש.
הלחש משתבש כשפארקר מסיח את דעתו של סטריינג' בשוגג, דבר שקורע את הרב-יקום וגורם לאנשים ממציאויות אחרות שיודעים שפארקר הוא ספיידרמן להיכנס ליקום של סטריינג', בין היתר: שתי גרסאות חלופיות של פארקר (אחת מסדרת סרטי ספיידרמן המופלא, והשנייה מסדרת סרטי סם ריימי), כמו גם אויביהם אוטו אוקטביוס, נורמן אוסבורן, פלינט מרקו, קורט קונורס ומקס דילון, וגם, ללא ידיעתם של סטריינג' ושל פארקר, אדי ברוק וונום.
סטריינג' תופס את קונורס ומטיל על פארקר וחבריו להחזיר את המבקרים האחרים. לאחר שהנבלים נלכדו, סטריינג' העצבני והעייף מנסה לשלוח אותם בחזרה ליקומי הבית שלהם באמצעות שריד מקודש. לאחר שנודע לפארקר שחלק מהם ימותו ברגע שהם יחזרו, הוא מתכוון לרפא אותם לפני שישלח אותם בחזרה. פארקר גונב את השריד המקודש המכיל את הכישוף של סטריינג' וסטריינג' רודף אחריו לתוך מימד המראה שם הם נלחמים. סטריינג' נלכד במימד המראה כשהוא נתפס לא מוגן ופארקר גונב את הטבעת שלו.
מאוחר יותר, סטריינג' משוחרר בשוגג על ידי נד לידס, חברו של פארקר שהייתה לו את הטבעת של סטריינג'. סטריינג' עד לריפוי הנבלים בידי פארקר והאני החלופיים שלו. השריד המקודש נהרס על ידי אוסבורן, וכתוצאה מכך הרב-יקום ממשיך להיקרע. פארקר אומר לסטריינג' להטיל את הלחש שוב, ושהפעם העולם ישכח לחלוטין את קיומה של זהותו האזרחית. סטריינג', למרות שבהתחלה לא שש והזהיר את פארקר מפני המחיר של הכישוף, מסכים ומטיל את הכישוף. כתוצאה מכך, הפארקרים החלופיים, הנבלים שלהם, ברוק וונום חוזרים ליקומי הבית שלהם בזמן שכל האנשים מהיקום של סטריינג', כולל הוא עצמו, שוכחים את פארקר, אבל עדיין זוכרים את ספיידרמן.
גרסאות חלופיות > ממדי הטירוף > סטריינג' המגן

ביקום חלופי ששמו אינו מוזכר, סטריינג' מגן על אמריקה צ'אבז מפני שד בין-ממדי המנסה לגנוב את כוחותיה לנוע ברב-יקום. סטריינג' לא מסוגל לברוח, ומאמין שהוא מתאים יותר לשלוט בכוחותיה של צ'אבז, ולכן מנסה לגנוב אותן. סטריינג' נפצע אנושות מהשד, וצ'אבז שולחת את שניהם לארץ-616, שם סטריינג' מת מפצעיו. וונג וסטריינג' מארץ-616 מסתירים את הגופה. מאוחר יותר, גופתו נשלטת על ידי סטריינג' מארץ-616 המשתמש בכישוף הליכת-חלום מספר הדארקולד כדי להילחם בוונדה מקסימוף.
גרסאות חלופיות > ממדי הטירוף > סטריינג' העליון של ארץ-838

ביקום חלופי המכונה ארץ-838, סטריינג' הוא חבר באילומינטי. עם זאת, השימוש הפזיז שלו לרעה בספר הדארקהולד, במאמץ להביס את תאנוס, יוצר "פלישה" שהרסה יקום אחר. סטריינג' הוצא להורג על ידי חזיז שחור, דבר שהפך את מורדו למכשף העליון החדש של ארץ-838. עם חיסולו, האילומינטי שיקרו לעולם כשסיפרו שסטריינג' הקריב את עצמו כדי להרוג את תאנוס. הוקם לכבודו פסל בסנקטום בניו יורק, עליו כתוב התואר "הגיבור האדיר של כדור הארץ".
גרסאות חלופיות > ממדי הטירוף > סטריינג' מבשר הרעות המושחת על ידי הדארקהולד

ביקום חלופי, סטריינג' השתמש בדארקהולד כדי להטיל כישוף הליכת-חלום ולמצוא גרסאות אחרות שלו שחיות באושר עם כריסטין פאלמר שלהם. כשלא הצליח למצוא גרסה כזו, הוא יצא להרוג גרסאות אחרות שלו, וכמעט הרס את היקום שלו בתהליך. כאשר סטריינג' מארץ-616 ופאלמר מארץ-838 מגיעים ליקום הזה, סטריינג' מארץ-616 נלחם בסטריינג' המושחת ובסופו של דבר הורג אותו.
פרסים ומועמדויות

| שנה | פרויקט | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2016 | דוקטור סטריינג' | פרסי איגוד מבקרי הקולנוע האמריקאי | השחקן הטוב ביותר בסרט אקשן | מועמדות |  |
| 2017 | דוקטור סטריינג' | פרס סאטרון | השחקן הטוב ביותר | מועמדות |  |
| 2017 | דוקטור סטריינג' | פרסי בחירת הנוער | שחקן הקולנוע הנבחר: פנטזיה | מועמדות |  |
| 2023 | דוקטור סטריינג' בממדי הטירוף | פרסי Critics' Choice Super (אנ') | השחקן הטוב ביותר בסרט גיבורי על | מועמדות |  |
הערות שוליים

↑  Sydney Bucksbaum Updated September 08, 2021 at 07:00 PM EDT, All the MCU actors who voice their characters in Marvel's 'What If…?' — and every recast role, EW.com (באנגלית)
↑  'Doctor Strange in the Multiverse of Madness': The Tragedy of Donna Strange, Marvel Entertainment
↑  A Complete List of Who Lives and Dies in 'Avengers: Infinity War', Time, ‏2018-04-27 (באנגלית)
↑  Ana Dumaraog, Every Marvel Character At The Funeral In Avengers: Endgame, ScreenRant, ‏2019-05-01 (באנגלית)
↑  Devan Coggan Updated December 01, 2016 at 03:21 PM EST, Critics' Choice Awards 2017: 'La La Land,' 'Moonlight,' 'Arrival' Lead Movie Nominees, EW.com (באנגלית)
↑  Critics' Choice Awards 2017: The Complete Winner's List | Entertainment Tonight, www.etonline.com, ‏2016-12-11 (באנגלית)
↑  Dave McNary, ‘Rogue One,’ ‘Walking Dead’ Lead Saturn Awards Nominations, Variety, ‏2017-03-02 (באנגלית)
↑  Marvel, Star Wars, The Walking Dead win big at 2017 Saturn Awards, web.archive.org, ‏2020-06-22
↑  Rebecca Rubin,JD Knapp, Rebecca Rubin, J. D. Knapp, Teen Choice Awards 2017: ‘Riverdale,’ Fifth Harmony Shut Out Competition, Variety, ‏2017-08-14 (באנגלית)
↑  Clayton Davis, ‘The Batman,’ ‘RRR’ and ‘The Boys’ Lead Critics Choice Super Awards Nominees for Film and Television, Variety, ‏2023-02-22 (באנגלית)
↑  Etan Vlessing, ‘Everything Everywhere All at Once’ Wins Big at 2023 Critics Choice Super Awards, The Hollywood Reporter, ‏2023-03-16 (באנגלית)
סק"א רוסטוב (כדורגל נשים)

סק"א רוסטוב על הדון (ברוסית: СКА-Ростов-на-Дону) היא קבוצת כדורגל לנשים מהעיר רוסטוב על הדון. בשנת 2008, התפרקה. בזמן הקצר שהתקיימה אירחה את משחקיה באצטדיון סק"א רוסטוב המכיל 27,300 מושבים והיה מאצטדיוני הכדורגל הגדולים בליגת הכדורגל לנשים
הישג השיא הוא מקום שלישי באליפות בעונת 2008.
היסטוריה

המועדון הוקם בשנת 2006 על בסיס מועדון סק"א לכדורגל גברים. בסוף 2008, בגלל היעדר מימון, המועדון פורק על ידי הבעלים היחיד איוואן סבווידי.
הערות שוליים

↑  У Ивана Саввиди нет денег на женщин, а баскетболисты спасают детей, קומסומולסקאיה פראבדה
↑  У Ивана Саввиди нет денег на женщин, а баскетболисты спасают детей
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
ספיידר היל

| --- | --- |
לוגו ספיידר היל
לוגו ספיידר היל
 מיקום:  צ'יליקוט, אילינוי
 תאריך פתיחה:  1999
 אתר נופש:  ליל כל הקדושים
 קואורדינטות:  40°32′01″N 89°18′05″W﻿ / ﻿40.533633°N 89.301313°W﻿ / 40.533633; -89.301313
 http://threesisterspark.com
 he
 
ספיידר היל (באנגלית: Spider Hill) הוא שם כולל של אירועי ליל כל הקדושים שמתקיימים מדי שנה ב"פארק שלוש האחיות". מיקום הפארק הוא בצ'יליקוט, אילינוי והוא כולל אטרקציות שנוצרו במיוחד עבור ליל כל הקדושים. האטרקציות כוללות בית רדוף רוחות, שבילים מסתוריים שיט רדוף לכאורה, וכולי.
האתר כונה כ"אטרקציה מספר 1 במרכז אילינוי" ומדי שנה מבקרים בו שלל אנשים.
היסטוריה

ספיידר היל הושק בשנת 1999 על ידי קבוצת מקומיים והוא אירע בפארק שלוש האחיות וכלל בתוכו שלוש אטרקציות עיקריות: "אחוזת הטבח", "רכבת האקספרס הרדופה" ו"שביל הטרור", שמוליך את המבקרים ביער שעוצב במטרה להפחיד אותם. את האירוע מארגנים מתנדבים ובמרוצת השנים דווח כי מספר המתנדבים גדל.
מארגני האירוע מספרים על מקרה שקרה במקום ובו נהרגו 23 אנשים מעקיצות של עכבישים ארסיים במהלך מלחמת העולם הראשונה.
אטרקציות

אחוזת הטבח היא בית רדוף וגודלה הוא 8,000 מטרים רבועים. שביל האימה הוא שביל מפותל ביער, לאורכו מוצגים אובייקטים מפחידים. המסע שעוברים המבקרים הוא מעין אשליה של "פלישת זומבים", תוך שימוש בפיינטבול. בשנת 2012, מארגני ספיידר היל רכשו בית רדוף שנקרא, "Nightmare Manor". בעקבות כך, גודלה של אחוזת הטבח גדל.
הערות שוליים

↑  Three Sisters Park, threesisterspark.com
↑  Gillum Ferguson, Peoria, University of Illinois Press, 2017-04-20 doi: 10.5406/illinois/9780252036743.003.0005
↑  Towery, Jennifer (13 October 2005). "Tricks of the afraid trade – Spider Hill's haunted attractions scarring some, sharing secrets with others". Neighbors. Peoria Journal Star. Peoria, Illinois. p. R1. Access World News. Newsbank. Accessed via Illinois Community College Library system, Illinois Central College: http://infoweb.newsbank.com.library.icc.edu/(הקישור אינו פעיל)
↑  Green, Angela (3 October 2003). "Field of Screams". City. Peoria Journal Star. p. A1.
↑  Justin MillerTimesNewspapers, Spider Hill opens Friday with updated scares, Chillicothe Times-Bulletin - Chillicothe, IL (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ספיידר היל".
סרגיוס הרביעי

סרגיוס הרביעי, נולד בשם פייטרו מרטינו בוקאפורצ'י (באיטלקית: Pietro Martino Buccaporci;‏ 970 – 12 במאי 1012), היה אפיפיור ברומא בין השנים 1009–1012.
ביוגרפיה

בוקאפורצ'י נולד בשנת 970 ברומא, כבן לסנדלר פשוט. בצעירותו הוא פנה ללימודי כמורה, ועד מהרה טיפס בסולם הדרגות בכנסייה, וב-25 במרץ 1004 מונה לקרדינל על ידי האפיפיור יוחנן השמונה עשר, ומונה לבישוף של אלבנו.
לאחר התפטרותו של קודמו יוחנן השמונה עשר, נבחר בוקאפורצ'י כאפיפיור ב-31 ביולי 1009. במהלך שלטונו שלט ברומא למעשה ג'ובאני קרסנציו, ממשפחת קרסנטי. תקופת כהונתו הייתה מלווה במלחמות בעקבות הסכסוך בין היינריך השני, קיסר האימפריה הרומית הקדושה לבין ארדואינו מאיבראה, שהכתיר את עצמו כמלך איטליה לאחר מותו של אוטו השלישי, קיסר האימפריה הרומית הקדושה.
במהלך כהונתו הוא עשה מאמצים להקל על הרעב ברומא, ופטר כמה מנזרים מהמיסים לאפיפיורות. בשנת 1009 הוציא סרגיוס הרביעי בולה אפיפיורית שקראה למנוע ממוסלמים את הגישה לכנסיית הקבר, לאחר שנהרסה על ידי הח'ליף הפאטמי אל-חאכִּם בִּאמר אללה. אמנם קיימת מחלוקת בין ההיסטוריונים האם באמת הוציא סרגיוס הרביעי את הבולה הזאת, או שרק קודם למסע הצלב הראשון ייחסו לו את הבולה.
ב-12 במאי 1012 מת סרגיוס הרביעי ברומא, במקומו מונה כאפיפיור בנדיקטוס השמיני.
עונת 1938 בליגה ב'

עונת 1938 בליגה ב' עונת כדורגל של ליגה ב' בארץ ישראל במהלך תקופת המנדט.
הליגה הייתה הליגה המשנית שהתקיימה בארץ ישראל בשנים אלו.
הליגה פוצלה לשני מחוזות: מחוז צפון ומחוז דרום.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים.
בליגה היו 14 קבוצות סך הכל, 8 במחוז צפון ו-6 במחוז דרום.
בעונה זו לא היו ירידות ליגה.
טבלת הליגה > מחוז צפון

8 קבוצות התחרו בליגה זו, כאשר הפועל חדרה ניצחה בכל משחקיה וסיימה עם מאזן מושלם.
קבוצות המחוז:
הפועל חדרה
הפועל כפר אתא
הפועל קריית חיים
הפועל טבריה
מכבי בנימינה
מכבי חדרה
מכבי חיפה
מועדון ספורט עתלית